สวัสดีค่ะ เจ็บตรงใต้อกข้างซ้ายมาสองวันแล้วค่ะ เจ็บเป็นบางเวลา ส่วนตัวเป็นโรคกระเพาะอักเสบค่ะ
สวัสดีค่ะ อาการเจ็บใต้อกข้างซ้าย อาจจะเกิดจาก เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจนได้ สาเหตุอื่นๆเช่น เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรืือเจ็บจากโรคกระเพาะอาหารอักเสบก็เกิดได้เช่นกัน มักเป็นจุกแน่นๆ อาการสัมพันธ์กับมื้ออาหารในเบื้องต้น หลีกเลี่ยงการทำงานหนักๆ ไม่ไปกดบริเวณที่เจ็บบ่อยๆ รับประทานยาแก้ปวดเพื่อบรรเทาอาการได้ อาจหลีกเลี่ยงกลุ่มยาแก้อักเสบที่ไม่ใช่สเตียรอยด์ไปก่อนเพราะอาจทำให้กระเพาะอาหารอักเสบได้มากขึ้น รับประทานอาหารให้ตรงเวลา และควรไปพบแพทย์ถ้ามีอาการผิดปกติอื่นๆเช่นคลื่นไส้ อาเจียน จุกแน่นลิ้นปี่มาก ถ่ายดำ น้ำหนักตัวลด เจ็บบ่อยขึ้นและรุนแรงมากขึ้น